— Яна вельмі разнастайная. Ёсць два базавыя пакеты — з інтэрактыўнымі функцыямі “Прэм’ера” і без іх “Проста ТБ”. Першы каштуе крыху больш за 52 тысячы рублёў у месяц, другі — 37 тысяч. Дарэчы, яшчэ можна паспець сэканоміць, прыняўшы ўдзел у акцыі, якая дзейнічае да 30 лістапада. Тым, хто падключыцца на пакет “Прэм’ера” ў гэты перыяд, падключэнне (плата за яго складае 36000 рублёў за асноўны ТБ-прыёмнік і 14400 за кожны дадатковы) будзе бясплатным, і абанент атрымае 1 месяц карыстання бясплатна і 5 — за паўцаны. Таксама існуе вялікі выбар дадатковых тэматычных пакетаў, які дазваляе кожнаму падабраць пералік каналаў у адпаведнасці са сваімі інтарэсамі. Так, аматарам спорту даступны пакет “Спартыўны”, для дзіцячай аўдыторыі — пакет “Дзіцячы”, у пенсіянераў карыстаецца папулярнасцю пакет “Для душы”, у які ўключаны такія каналы, як “Саюз”, і спецыялізаваны для людзей з парушэннямі слыху “Жэст”.